|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

  


| **Mykolas Kleopas Oginskis** |
| --- |
|  |
| Oginskiai |
| Oginskių herbas |
| Oginskių herbas |
|  |
| Gimė | 1765 m. rugsėjo 25 d.Guzove, Lenkija |
| Mirė | 1833 m. spalio 15 d. (68 metai)Florencijoje, Toskanos didžioji kunigaikštystė |
| Tėvas | Andrius Ignotas Oginskis |
| Motina | Paula Paulina Šembek |
| Sutuoktinis (-ė) | 1)Izabelė Lasocka2)Marija de Neri |
| Vaikai | TadasPransiškusAmelija ZaluskaEmaIdaIrenėjus Kleopas |
|  |
| Žymūs apdovanojimai |
|  Šv. Stanislovo ordinasŠv. Stanislovo ordinas |
|  |
|  **Vikiteka** | Mykolas Kleopas Oginskis |

**Mykolas Kleopas Oginskis** (lenk. *Michał Kleofas Ogiński* 1765 m. rugsėjo 25 d. Guzove, Lenkija – 1833 m. spalio 15 d. Florencijoje, Toskanos didžioji kunigaikštystė) – kunigaikštis, diplomatas, Abiejų Tautų Respublikos politinis veikėjas, vienas iš 1794 m. sukilimo vadų, 1802 m. Vilniaus universiteto garbės narys, kompozitorius, populiarių Europoje polonezų, mazurkų autorius.

Giminė ir dvarai
----------------

Mykolas Kleopas Oginskis jaunystėje
Mykolo Kleopo Oginskio pirmoji žmona Izabelė Lasocka
Mykolo Kleopo Oginskio antroji žmona Marija de Neri
Mykolo Kleopo Oginskio dvaras Zaleseje
2015 m. pašto ženklas
Kunigaikštis, kilęs iš Lietuvos kunigaikščių Oginskių giminės. Tėvas Andrius Ignotas Oginskis (1739–1787 m.), motina Paula Paulina Šembek (1750–1797 m.)

Šeima
-----

M. K. Oginskis buvo vedęs du kartus. 1789 m. jo žmona tapo Izabelė Lasocka (1764–1852 m.), su kuria jis turėjo du sūnus: Tadą (1798–1844 m.) ir Pranciškų Ksaverą (1801–1837 m.).

1802 m. santuoką su Izabele Lasocka nutraukė ir vedė Žemaičių didiko Kajetono Nagurskio iš Kurtuvėnų našlę, italų kilmės dainininkę Mariją de Neri, kuri buvo kilusi iš Venecijos. Su ja M. K. Oginskis susilaukė dukterų Amelijos (1803–1858 m.), Emos (1810–1871 m.), Idos (1813- ?) ir sūnaus Irenėjaus Kleopo (1808–1863 m.).

Dvarai
------

Paveldėjo savo dėdės Pranciškaus Ksavero dvarą Zalesėje, taip pat senelio Tado Pranciškaus dvarą Rietave. Nuosava Mykolo Kleopo Oginskio valda Rietavas tapo 1802 m. o 1814 m. už 277600 rublių iš valstybės jis nusipirko ir Rietavo seniūniją. Rietavas tapo visos Oginskių šeimos dvaru, o netrukus ir svarbiausia jų rezidencija.

1800 m. paveldėti Mykolo Kazimiero Oginskio Sluškų rūmai Vilniuje, kuriuose 1794 m. sukilimo metu veikė sukilėlių štabas, rūmų teritorijoje buvo įrengta sviedinių liejykla. Bet 1803 m. Sluškų rūmai atiteko Vilniaus miesto magistrato tarėjui Domininkui Zaikovskiui.

Biografija
----------

Mykolas Kleopas Oginskis.   
Fransua Granje (1793-1867).   
Rietavo Oginskių kultūros istorijos muziejus
Oginskio kapas Santa Croce bazilikoje, FlorencijojeJau vaikystėje pasižymėjo lakia vaizduote, muzikiniu talentu, sumanumu. Jo pirmasis mokytojas buvo prancūzų pedagogas Žanas Rolis (*Jean Rolay*), muzikos pagrindų ir groti pianinu mokė dvaro muzikas Juzefas Kozlovskis (1757–1831 m.), groti smuiku mokė Džiovanis Batista Viotis (*Giovanni Battista Viotti*, 1755–1824 m.), Jarnovičius bei kiti garsūs pedagogai ir muzikai. Muzikinės kompozicijos specialiai nesimokė, bet kūrė ir publikavo savo kūrybą visą gyvenimą.

Didelę įtaką, pasirenkant gyvenimo kelią turėjo dėdė Mykolas Kazimieras Oginskis, 1764–1768 m. Vilniaus vaivada, 1768–1793 m. Lietuvos Didžiosios Kunigaikštystės (LDK) Didysis etmonas.

### Politikas ir diplomatas

Anksti, 1786 m. pradėjo diplomatinę ir politinę karjerą. Aktyviai dalyvavo Ketverių metų seimo (1788–1792 m.) veikloje. 1789–1791 m. Abiejų Tautų Respublikos pasiuntinys Nyderlanduose, Londone, po to vėl Hagoje. Jo aktyvumas buvo įvertintas – 1788 m. įteiktas Šv. Stanislovo ordinas, o po poros metų ir Baltojo erelio ordinas.

Prasidėjus susiskaldymui buvo prisidėjęs prie Targovicos konfederacijos, nes buvo grasinama nusavinti jo nuosavybę. 1793–1794 m. po Antrojo Abiejų Tautų Respublikos padalijimo – LDK iždininkas. 1793 m. vasaros pradžioje jis tapo vienos iš politinių grupuočių, rengusių valstybės gelbėjimo planus, nariu. Dalyvavo 1793 m. birželio 17 d. darbą pradėjusiame Gardino seime.1793 m. liepos pradžioje buvo įtrauktas į sutarties su Rusija rengimo deputaciją. Jos darbe nedalyvavo, o į seimą atvyko tik pasirašyti 1793 m. liepos 22 d. sudarytos, o rugpjūčio 19 d. seimo ratifikuotos antrojo Abiejų Tautų Respublikos padalijimo - dalies teritorijų atidavimo Rusijos imperijai - sutarties. Kaip Lietuvos didysis iždininkas M.K.Oginskis buvo įtrauktas ir į sutarties su Prūsija rengimo deputaciją. 1793 m. rugsėjo 25 d.Gardine buvo sudaryta antrojo Abiejų Tautų Respublikos padalijimo (teritorijų atidavimo) sutartis su Prūsija, o spalio 16 d. seimas patvirtino Abiejų Tautų Respublikos ir Rusijos sąjungos sutartį. M.K.Oginskis, kaip ir dauguma seimo narių, savo parašu patvirtino Abiejų Tautų Respublikos teritorijų atidavimo sutartis ir su Rusija, ir su Prūsija. 

1794 m. dalyvavo Tado Kosciuškos vadovaujamame sukilime, buvo Lietuvos tautinės aukščiausiosios tarybos narys. Organizavo savo kavalerijos diviziją, buvo Ukmergės, Švenčionių, Breslaujos apskričių sukilėlių vadas. Po sukilimo ir Trečiojo Lietuvos-Lenkijos valstybės padalijimo Lietuvai praradus nepriklausomybę, prisidengęs svetima pavarde pasitraukė iš Lietuvos. Spėjama, kad būtent tuo laiku, paliekant tėvynę, ir buvo sukurtas garsusis polonezas „Atsisveikinimas su Tėvyne".

### ATR atkūrimo planai

Gyvendamas užsienyje, Konstantinopolyje ir Paryžiuje M. K. Oginskis laišku kreipėsi į Napoleoną, prašydamas padėti Lietuvai ir Lenkijai atgauti savarankiškumą, tačiau Napoleono nuomone, nors Lietuva neteisėtai atsidūrė Rusijos valdžioje, kaip ir bet kurios kitos tautos, atsidūrusios tokioje situacijoje, jos pačios savo teises turi atsikovoti ginklu.

1802 m. caras Aleksandras I dovanojo M. K. Oginskiui prasižengimus, leido sugrįžti į Lietuvą ir toliau valdyti Rietavo seniūniją. Dažniausiai gyvendavo savo rezidencijoje – Zaliesėje, prie Smurgainių. 1810 m. tapo caro slaptuoju patarėju. Prieš prasidedant Rusijos karui su Prancūzija, buvo sumanęs atkurti Lietuvos Didžiąją Kunigaikštystę kaip autonominę Rusijos imperijos dalį. Caro pritarimas lyg ir buvo gautas, Oginskis paskirtas senatoriumi nuo Lietuvos, tačiau, paaštrėjus tarptautinei padėčiai viso plano įgyvendinti nepavyko.

### Gyvenimas

1815 m. po Tautų kongreso, kai žlugo visos viltys atkurti Lietuvos valstybę, išvyko į Italiją ir atsidėjo kūrybai. Rašė prisiminimus, kūrė muziką, bendravo su daugeliu garsių to meto žmonių. 1822 m. savo dvarus užrašė žmonai bei vaikams. Nuo 1823 m. gyveno Florencijoje.

Mirė Florencijoje, buvo palaidotas šalia namų esančios Santa Maria Novella bažnyčios kapinėse. Tačiau miesto visuomenė įvertino jo kūrybą bei darbus ir šiandien kunigaikščio palaikai ilsisi Italijos Panteone, Šventojo Kryžiaus bazilikoje (*Santa Croce*), greta Mikelandželo, Galilėjo Galilėjaus ir vėliau čia atgulusio Džoakino Rosinio. Jam pastatytas balto marmuro paminklas. Ant namo, kuriame gyveno garsusis lietuvis, 2006 m. baltarusiai pakabino atminimo lentą.

Kūryba
------

1799 m. sukūrė operą „Zelida ir Valkūras, arba Bonapartas Kaire", polonezų (1794 m. – „Atsisveikinimas su tėvyne"), valsų, mazurkų, maršų, dainų. Jam priskiriama ir Lenkijos himno muzika.

Oginskio polonezas
1826–1827 m. išleido 4 tomus atsiminimų (kurie 2007 – 2010 m. buvo išleisti lietuvių kalba), 1828 m. parašė knygą „Laiškai apie muziką".

Nuorodos
--------

* Polonezas „Atsisveikinimas su tėvyne" (audio)

| Politinis postas
Stamps of Lithuania, 2015-27.jpg |
| --- |
| Prieš tai:**Liudvikas Tiškevičius** | **Lietuvos didysis iždininkas**1793–1796 | Po to:**-** |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Ž • A • RVilniaus vaivados |
| --- |
|  |
| 

|  |  |  |  |
| --- | --- | --- | --- |
| Albertas Vaitiekus Manvydas1413–1424 | Jurgis Gedgaudas1425–1432 | Jonas Daugirdas1433–1443 | Jonas Goštautas1443–1458 |
| Jonas Manvydas1458 | Mykolas Kęsgaila1458–? | Alekna Sudimantaitis1477–1491 | Mikalojus Radvilaitis1492–1509 |
| Mikalojus Radvila II1510–1521 | Albertas Goštautas1522–1539 | Jonas Hlebavičius1542–1549 | Mikalojus Radvila Juodasis 1551–1565 |
| Mikalojus Radvila Rudasis1566–1584 | Kristupas Radvila Perkūnas1584–1603 | Mikalojus Kristupas Radvila Našlaitėlis1604–1616 | Jonas Karolis Chodkevičius1616–1621 |
| Leonas Sapiega1623–1633 | Kristupas Radvila Jaunasis1633–1640 | Jonušas Skuminas Tiškevičius1640–1642 | Kristupas Chodkevičius1642–1652 |
| Jonušas Radvila1653–1655 | Povilas Jonas Sapiega1656–1665 | Mykolas Kazimieras Radvila1666–1668 | Jurgis Hlebavičius1668–1669 |
| Mykolas Kazimieras Pacas1669–1682 | Kazimieras Jonas Sapiega1682–1703 | Jonušas Antanas Višnioveckis1704 | Kazimieras Jonas Sapiega1705–1720 |
| Liudvikas Pociejus1722–1730 | Kazimieras Dominykas Oginskis1730–1733 | Mykolas Servacijus Višnioveckis1735–1744 | Mykolas Kazimieras Radvila Žuvelė1744–1762 |
| Karolis Stanislovas Radvila II1762–1764 | Mykolas Kazimieras Oginskis1764–1768 | Karolis Stanislovas Radvila II1768–1790 | Mykolas Jeronimas Radvila1790–1795 |

 |

 |

|  |  |  |  |  |
| --- | --- | --- | --- | --- |
| 

| Ž • A • RLDK didieji etmonai |
| --- |
|  |
| 

Jonas Ivanas Chodkevičius· Konstantinas Ostrogiškis (1497–1500) · Simonas Alšėniškis (1500–1501) · Stanislovas Jonavičius Kęsgaila (1501–1502) · Stanislovas Kiška (1503–1507) · Konstantinas Ostrogiškis (1507–1530) · Jurgis Radvila I (1531–1541) · Mikalojus Radvila Juodasis (1553–1566) · Grigalius Chodkevičius (1566–1572) · Mikalojus Radvila Rudasis (1576–1584) · Kristupas Radvila Perkūnas (1589–1603) · Jonas Karolis Chodkevičius (1605–1621) · Leonas Sapiega (1625–1633) · Kristupas Radvila Jaunasis (1535–1640) · Jonušas Kiška (1646–1654) · Jonušas Radvila (1654–1655) · Povilas Jonas Sapiega (1656–1665) · Mykolas Kazimieras Pacas (1667–1682) · Mykolas Servacijus Višnioveckis (1703–1707) · Kazimieras Jonas Sapiega (1707–1708) · Jonas Sapiega (1708–1709) · Grigalius Antanas Oginskis (1709–1709) · Liudvikas Pociejus (1709–1730) · Mykolas Servacijus Višnioveckis (1735–1744) · Mykolas Kazimieras Radvila Žuvelė (1744–1762) · Mykolas Juozas Masalskis (1762–1768) · Mykolas Kazimieras Oginskis (1768–1793) · Simonas Kosakovskis (1793–1794) · Juozapas Zabiela
 |  |

 |


|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

| Ž • A • RLietuvos didieji iždininkai |
| --- |
|  |
| Lietuvos žemės paiždininkiai | 
Aleksandras Jurjevičius • Jonas Aleksandras Stretovičius • Andrejus Aleksandrovičius • Teodoras Bogdanas Chreptavičius • Michailas Bogušas Bohovitinovičius • Abraomas Juzefovičius • Ivanas Hornostajus • Ostapas Valavičius |  |
|  |
| Lietuvos didieji iždininkai | 
Mikalojus Naruševičius • Laurynas Vaina • Jonas Glebavičius • Teodoras Tiškevičius • Dimitras Chaleckis • Andrius Zaviša • Jeronimas Valavičius • Kristupas Naruševičius • Steponas Pacas • Mikalojus Tryzna • Mikalojus Kiška • Gedeonas Tryzna • Vincentas Korvinas Gosievskis • Mykolas Karolis Radvila • Jeronimas Krišpinas-Kiršenšteinas • Benediktas Povilas Sapiega • Martynas Valavičius • Liudvikas Pociejus • Benediktas Povilas Sapiega • Kazimieras Čartoriskis • Mykolas Kazimieras Kocielas • Stanislavas Poniatovskis • Jonas Mykolas Sologubas • Jonas Jurgis Flemingas • Mykolas Bžostovskis • Stanislovas Poniatovskis • Liudvikas Tiškevičius • Mykolas Kazimieras Oginskis |

 |

|  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Ž • A • RLDK didikų giminės |
| --- |
|  |
| Lietuvių kilmės | 
Alšėniškiai • Astikai • Bilevičiai • Čartoriskiai • Daugirdai • Daumantai Siesickiai • Drazdauskai • Giedraičiai • Gelgaudai • Goštautai • Hlebavičiai • Kęsgailos • Manvydai • Naruševičiai • Nagurskiai • Olelkaičiai • Pacai • Radvilos • Sakaičiai • Sudimantaičiai • Zaleskiai |
|  |
| Rusėnų kilmės | 
Chodykinai • Chodkevičiai • Iljiničiai • Oginskiai • Ostrogiškiai • Puzinai • Sapiegos • Strutinskiai • Tiškevičiai • Valavičiai • Višnioveckiai |
|  |
| Vokiečių kilmės | 
Pliateriai • Tyzenhauzai |
|  |
| Totorių kilmės | 
Glinskiai |
|  |
| Lenkų kilmės | 
Kiškos • Kosakovskiai • Potockiai |
|  |
| Italų kilmės | 
Karpiai • Morikoniai |
|  |
| Portugalų kilmės | 
Goesai |

 |